title: Directiva 96/72/CE a Consiliului din 18 noiembrie 1996 de modificare a Directivelor 66/400/CEE, 66/401/CEE, 66/402/CEE, 66/403/CEE, 69/208/CEE și 70/458/CEE privind comercializarea semințelor de sfeclă, semințelor de plante furajere, semințelor de cereale, cartofilor de sămânță, semințelor plantelor oleaginoase și de fibre și semințelor de legume

text:
               03/Volumul 20

               RO

               Jurnalul Ofícial al Uniunii Europene

               89

         31996L0072

               L 304/10

               JURNALUL OFÍCIAL AL UNIUNII EUROPENE

         DIRECTIVA 96/72/CE A CONSILIULUI
   din 18 noiembrie 1996
   de modificare a Directivelor 66/400/CEE, 66/401/CEE, 66/402/CEE, 66/403/CEE, 69/208/CEE și 70/458/CEE privind comercializarea semințelor de sfeclă, semințelor de plante furajere, semințelor de cereale, cartofilor de sămânță, semințelor plantelor oleaginoase și de fibre și semințelor de legume
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât articolul G din Tratatul privind Uniunea Europeană înlocuiește termenul „Comunitatea Economică Europeană” cu termenul „Comunitatea Europeană”; întrucât abrevierea „CEE” este, prin urmare, înlocuită cu abrevierea „CE”;
   întrucât abrevierea „CEE” apare în cadrul anumitor dispoziții ale Directivelor 66/400/CEE (4), 66/401/CEE (5), 66/402/CEE (6), 66/403/CEE (7), 69/208/CEE (8), și 70/458/CEE (9) privind comercializarea semințelor de sfeclă, semințelor de plante furajere, semințelor de cereale, cartofilor de sămânță, semințelor plantelor oleaginoase și de fibre și semințelor de legume și în special, în legătură cu ambalajele și etichetarea semințelor; întrucât este oportună înlocuirea abrevierii „CEE” prin abrevierea „CE” în cadrul respectivelor dispoziții;
   întrucât, totuși, de obicei sunt comandate în avans mari stocuri de etichete, iar cele care încă au inscripționată abrevierea „CEE” trebuie să poată fi folosite în continuare, pentru o perioadă tranzitorie,
   ADOPTĂ PREZENTA DIRECTIVĂ:
   Articolul 1
   Directivele 66/400/CEE, 66/401/CEE, 66/402/CEE, 66/403/CEE, 69/208/CEE și 70/458/CEE se modifică după cum urmează:

               1.

               În cadrul Directivei 66/400/CEE, abrevierea „CEE” din:

                           —

                           articolul 2 alineatul (1) litera G;

                           —

                           articolul 10 alineatele (1), (2) și (3);

                           —

                           articolul 11 alineatul (1);

                           —

                           articolul 11a alineatele (1) și (2);

                           —

                           articolul 11b;

                           —

                           articolul 14 alineatul (1) a doua liniuță și

                           —

                           anexa III partea A I și partea B, titlul și punctul 1

                     se înlocuiește cu abrevierea „CE”.

               2.

               În cadrul Directivei 66/401/CEE, abrevierea „CEE” din:

                           —

                           articolul 2 alineatul (1) literele F și G;

                           —

                           articolul 9 alineatele (1), (2) și (3);

                           —

                           articolul 10 alineatul (1);

                           —

                           articolul 10a alineatele (1) și (2);

                           —

                           articolul 10b;

                           —

                           articolul 13 alineatul (3);

                           —

                           articolul 14 alineatul (1) a treia liniuță;

                           —

                           anexa IV partea A I litera (a) punctul (1) și litera (b) punctul (1) și

                           —

                           anexa IV partea B, titlul, litera (a) punctul (1), litera (b) punctul 1 și litera (c) punctele 1, 3, 4, 5, 6 și 7

                     se înlocuiește cu abrevierea „CE”.

               3.

               În cadrul Directivei 66/402/CEE, abrevierea „CEE” din anexa IV partea A litera (a) punctul 1 se înlocuiește cu abrevierea „CE”.

               4.

               În cadrul Directivei 66/403/CEE, abrevierea „CEE” din anexa III partea A punctul 1 se înlocuiește cu abrevierea „CE”.

               5.

               În cadrul Directivei 69/208/CEE, abrevierea „CEE” din anexa IV partea A litera (a) punctul 1 și litera (b) punctul 1 se înlocuiește cu abrevierea „CE”.

               6.

               În cadrul Directivei 70/458/CEE, abrevierea „CEE” din:

                           —

                           articolul 25 alineatul (1) și

                           —

                           anexa IV partea A litera (a) punctul 1 și partea B litera (a) punctul 1

                     se înlocuiește cu abrevierea „CE”.

         Articolul 2
   Stocurile de etichete rămase care poartă abrevierea „CEE” pot fi folosite în continuare până la 31 decembrie 2001.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1997. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. Comisia informează celelalte state membre cu privire la aceasta.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

   Articolul 5
   Prezenta directiva se adresează statelor membre.

      Adoptată la Bruxelles, 18 noiembrie 1996.

            Pentru Consiliu

            Președintele

         I. YATES

      (1)  JO C 157, 1.6.1996, p. 15.

      (2)  JO C 166, 10.6.1996, p. 243.

      (3)  Aviz prezentat la 25 septembrie 1996 (nepublicat încă în Jurnalul Oficial).

      (4)  JO 125, 11.7.1966, p. 2290/66. Directivă, astfel cum a fost modificată ultima dată prin Tratatul de aderare din 1994.

      (5)  JO 125, 11.7.1966, p. 2298/66. Directivă, astfel cum a fost modificată ultima dată prin Directiva 96/18/CE a Comisiei (JO L 76, 23.3.1996, p. 21).

      (6)  JO 125, 11.7.1966, p. 2309/66. Directivă, astfel cum a fost modificată ultima dată prin Directiva 95/6/CE a Comisiei (JO L 67, 25.3.1995, p. 30).

      (7)  JO 125, 11.7.1966, p. 2320/66. Directivă, astfel cum a fost modificată ultima dată prin Directiva 96/16/CE a Comisiei (JO L 6, 9.1.1996, p. 19).

      (8)  JO L 169, 10.7.1969, p. 3. Directivă, astfel cum a fost modificată ultima dată prin Directiva 96/18/CE a Comisiei (JO L 76, 26.3.1996, p. 21).

      (9)  JO L 225, 12.10.1970, p. 7. Directivă, astfel cum a fost modificată ultima dată prin Directiva 96/18/CE a Comisiei (JO L 76, 26.3.1996, p. 21).


title: Directiva 2009/135/CE a Comisiei din 3 noiembrie 2009 prin care se permit derogări temporare de la anumite criterii de eligibilitate pentru donatori de sânge integral și de componente sanguine stipulate în anexa III la Directiva 2004/33/CE, în contextul unui risc de penurie cauzată de pandemia de gripă A(H1N1) (Text cu relevanță pentru SEE)

text:
               4.11.2009

               RO

               Jurnalul Oficial al Uniunii Europene

               L 288/7

      DIRECTIVA 2009/135/CE A COMISIEI

   din 3 noiembrie 2009
   prin care se permit derogări temporare de la anumite criterii de eligibilitate pentru donatori de sânge integral și de componente sanguine stipulate în anexa III la Directiva 2004/33/CE, în contextul unui risc de penurie cauzată de pandemia de gripă A(H1N1)
   (Text cu relevanță pentru SEE)
   COMISIA COMUNITĂȚILOR EUROPENE
   având în vedere Tratatul de instituire a Comunității Europene,
   având în vedere Directiva 2002/98/CE a Parlamentului European și a Consiliului din 27 ianuarie 2003 privind stabilirea standardelor de calitate și securitate pentru recoltarea, controlul, prelucrarea, stocarea și distribuirea sângelui uman și a componentelor sanguine și de modificare a Directivei 2001/83/CE (1), în special articolul 29, al doilea paragraf, litera (d),
   întrucât:

               (1)

               Pandemia actuală de gripă A(H1N1), declarată de către Organizația Mondială a Sănătății (OMS) în conformitate cu Regulamentul Sanitar Internațional (2005), definită în Decizia 2000/96/CE a Comisiei (2), astfel cum a fost modificată de Decizia 2009/539/CE a Comisiei (3), ar putea pune în pericol, pe termen scurt, aprovizionarea cu sânge și componente sanguine în statele membre, prin afectarea atât a donatorilor, cât și a personalului serviciilor naționale de recoltare a sângelui. Ar putea fi necesare, prin urmare, planuri de acțiune în caz de urgență pentru asigurarea unei aprovizionări continue cu sânge și componente sanguine. Aceste planuri ar trebui să combine instrumente operaționale, de comunicare și de reglementare.

               (2)

               Instrumentele de reglementare disponibile constau în relaxarea, excepțională și temporară, a unora dintre criteriile de eligibilitate pentru donatori stipulate în anexa III la Directiva 2004/33/CE a Comisiei din 22 martie 2004 de punere în aplicare a Directivei 2002/98/CE a Parlamentului European și a Consiliului în ceea ce privește anumite cerințe tehnice pentru sânge și componente sanguine (4) pentru a spori rezerva de sânge.

               (3)

               Relaxarea acestor criterii ar trebui să fie ultima măsură la care se recurge după ce măsurile organizaționale pentru optimizarea lanțului de aprovizionare cu sânge, campaniile de comunicare adresate donatorilor și optimizarea utilizării clinice a sângelui se dovedesc a fi insuficiente pentru a compensa o penurie de sânge sau pentru a preveni o astfel de penurie.

               (4)

               OMS a publicat la 11 octombrie 2007 o recomandare privind menținerea unei rezerve suficiente de sânge sigur în eventualitatea apariției unei pandemii de gripă (5), cu condiția ca orice relaxare a criteriilor de eligibilitate să se limiteze la perioada în care pandemia se află în faza 6, conform planului OMS de pregătire pentru eventualitatea răspândirii gripei la nivel global (6).

               (5)

               Pragurile pentru hemoglobina donatorilor stabilite la punctul 1.2 din anexa III la Directiva 2004/33/CE nu reflectă întotdeauna rezervele reale de fier ale donatorilor și, prin urmare, nu reprezintă întotdeauna valori de referință de bază pentru diagnosticarea anemiei. Acestea reprezintă praguri de precauție, în măsura în care aceste valori de referință sunt mai scăzute în unele state membre decât în altele, din cauza unor circumstanțe specifice regiunilor sau populațiilor. Ca urmare, persoane care ar putea dona în condiții de siguranță sunt respinse din cauza unor concentrații ale hemoglobinei inferioare standardului reglementat. Prin urmare, în contextul unei pandemii de gripă A(H1N1) în desfășurare, aceste niveluri ar putea fi reduse cu un maximum de 5g/l, atât pentru femei cât și pentru bărbați, fără a risca sănătatea donatorilor. În orice caz, eligibilitatea fiecărui donator este evaluată de profesioniști calificați din domeniul sănătății, în conformitate cu articolul 19 din Directiva 2002/98/CE, care, evaluând riscul efectiv, pot să respingă donatorul în cauză.

               (6)

               Comisia Europeană a cerut Centrului European de Prevenire și Control al Bolilor (ECDC) să realizeze o evaluare a riscului unei reduceri temporare a perioadei de interzicere a donării după refacerea ca urmare a unui episod de tip gripal în contextul pandemiei de gripă A(H1N1). Evaluarea emisă la 9 octombrie 2009 a concluzionat că riscul, atât în ceea ce privește donatorii, cât și primitorii, crește foarte puțin dacă perioada de interzicere a donării se reduce la 7 zile, și, în orice caz, ar trebui să fie compensat de riscul penuriei de sânge.

               (7)

               Prin urmare, fiind vorba despre o situație de urgență, ar trebui să li se permită statelor membre să facă derogări excepționale și temporare de la criteriile de eligibilitate respective, dacă se respectă condițiile stabilite în prezenta directivă.

               (8)

               Ținând cont de natura iminentă a riscului de penurie cauzată de pandemia de gripă A(H1N1) aflată în desfășurare, prezenta directivă ar trebui să intre în vigoare imediat, pentru a oferi statelor membre posibilitatea de a o transpune și de a pune în aplicare măsurile necesare în cel mai scurt timp posibil.

               (9)

               Măsurile prevăzute de prezenta directivă sunt destinate să răspundă unei situații temporare generată în mod specific de virusul gripal A(H1N1). Prezenta directivă ar trebui să se aplice, prin urmare, până la 30 iunie 2010. La data respectivă, perioada de vârf 2009/2010 a pandemiei de gripă A(H1N1) ar trebui să fie depășită, riscul de penurie să fi scăzut cel puțin și să fie disponibile date mai detaliate privind epidemiologia bolii și vaccinarea.

               (10)

               Măsurile prevăzute de prezenta directivă sunt în conformitate cu avizul comitetului instituit în temeiul articolului 28 din Directiva 2002/98/CE,

         ADOPTĂ PREZENTA DIRECTIVĂ:
   Articolul 1
   Derogări de la anumite criterii de eligibilitate pentru donatori
   1.   Statele membre confruntate cu un risc important de penurie sau cu existența unei penurii în aprovizionarea cu sânge și componente sanguine cauzată în mod direct de pandemia de gripă A(H1N1) pot, cu titlu temporar:

               (a)

               prin derogare de la punctul 1.2 din anexa III la Directiva 2004/33/CE, să reducă nivelurile minime de hemoglobină necesare din sângele donatorilor la nu mai puțin de 120 g/l pentru femei și 130 g/l pentru bărbați;
               și/sau

               (b)

               prin derogare de la punctul 2.2.1 din anexa III la Directiva 2004/33/CE, să aplice o perioadă de interzicere a donării de nu mai puțin de 7 zile după dispariția simptomelor unei boli de tip gripal.

         2.   Punerea în aplicare a derogărilor menționate la alineatul (1) face obiectul următoarelor condiții:

               (a)

               statul membru în cauză informează Comisia fără întârziere cu privire la măsurile pe care intenționează să le ia sau pe care le-a luat în conformitate cu alineatul (1);

               (b)

               statul membru comunică Comisiei justificări ale necesității acestor măsuri, în special cu privire la importanța riscului de penurie sau a penuriei existente de sânge și de componente sanguine, inclusiv o descriere a criteriilor și metodologiei utilizate pentru evaluarea necesității respective;

               (c)

               imediat ce rezerva de sânge și de componente sanguine revine la un nivel suficient, măsurată conform acelorași criterii și aceleiași metodologii menționate la punctul (b), statul membru în cauză încetează punerea în aplicare a derogărilor temporare menționate la alineatul (1) și informează Comisia.

         Articolul 2
   Transpunere
   1.   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 31 decembrie 2009. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   2.   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Intrare în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică până la 30 iunie 2010.
   Articolul 4
   Destinatari
   Prezenta directivă se adresează statelor membre.

      Adoptată la Bruxelles, 3 noiembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 33, 8.2.2003, p. 30.

      (2)  JO L 28, 3.2.2000, p. 50.

      (3)  JO L 180, 11.7.2009, p. 22.

      (4)  JO L 91, 30.3.2004, p. 25.

      (5)  Ghid de selectare a donatorilor în situații de pandemie (Rețeaua autorităților de reglementare a sângelui) http://www.who.int/bloodproducts/brn/DonorSelectionincaseofPandemicSituations.pdf

      (6)  http://www.who.int/csr/resources/publications/influenza/WHO_CDS_CSR_GIP_2005_5/en/index.html


title: Directiva 2011/74/UE a Comisiei din 29 iulie 2011 de modificare, în scopul adaptării la progresul tehnic, a anexei II la Directiva 96/73/CE a Parlamentului European și a Consiliului privind anumite metode de analiză cantitativă a amestecurilor binare de fibre textile Text cu relevanță pentru SEE

text:
               30.7.2011

               RO

               Jurnalul Oficial al Uniunii Europene

               L 198/32

         DIRECTIVA 2011/74/UE A COMISIEI
   din 29 iulie 2011
   de modificare, în scopul adaptării la progresul tehnic, a anexei II la Directiva 96/73/CE a Parlamentului European și a Consiliului privind anumite metode de analiză cantitativă a amestecurilor binare de fibre textile
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 96/73/CE a Parlamentului European și a Consiliului din 16 decembrie 1996 privind anumite metode de analiză cantitativă a amestecurilor binare de fibre textile (1), în special articolul 5,
   întrucât:

               (1)

               Directiva 2008/121/CE a Parlamentului European și a Consiliului din 14 ianuarie 2009 privind denumirile textilelor (2) prevede indicarea pe etichete a compoziției fibroase a produselor textile, precum și realizarea unor controale pentru a verifica dacă aceste produse sunt conforme cu indicațiile menționate pe etichetă.

               (2)

               Directiva 96/73/CE prevede metode uniforme de analiză cantitativă a amestecurilor binare de fibre textile.

               (3)

               Pe baza unor concluzii recente ale grupului tehnic de lucru, Directiva 2008/121/CE a fost adaptată la progresul tehnic prin adăugarea fibrei bicomponente de polipropilenă/poliamidă pe lista fibrelor prezentate în anexele I și V la directiva respectivă.

               (4)

               Este necesar să se definească metodele uniforme de analiză pentru fibra bicomponentă de polipropilenă/poliamidă.

               (5)

               Prin urmare, Directiva 96/73/CE trebuie modificată în consecință.

               (6)

               Măsurile prevăzute de prezenta directivă sunt conforme cu avizul Comitetului pentru directivele referitoare la denumirile și etichetarea produselor textile,

         ADOPTĂ PREZENTA DIRECTIVĂ:
   Articolul 1
   Anexa II la Directiva 96/73/CE se modifică în conformitate cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până cel târziu la 30 iulie 2012. Comisiei îi este comunicat de statele membre textul acestor dispoziții.
   Atunci când statele membre adoptă aceste acte, ele trebuie să conțină o referire la prezenta directivă sau să fie însoțite de o asemenea referire la momentul publicării lor oficiale. Statele membre stabilesc modalitatea de efectuare a acestei referiri.
   (2)   Comisiei îi sunt comunicate de către statele membre textele principalelor prevederi din legislația națională pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 29 iulie 2011.

            Pentru Comisie

            Președintele

         José Manuel BARROSO

      (1)  JO L 32, 3.2.1997, p. 1.

      (2)  JO L 19, 23.1.2009, p. 29.

      ANEXĂ
      Capitolul 2 al anexei II la Directiva 96/73/CE se modifică după cum urmează:

                  1.

                  Tabelul sintetic se înlocuiește cu următorul tabel:
                  „2.   TABEL SINTETIC

                              Metoda

                              Domeniul de aplicare (1)

                              Reactivul chimic

                              Componenta solubilă

                              Componenta insolubilă

                              1.

                              Acetat

                              Alte fibre menționate

                              Acetonă

                              2.

                              Anumite fibre proteinice

                              Alte fibre menționate

                              Hipoclorit

                              3.

                              Viscoză, cupro sau anumite tipuri de fibre modale

                              Alte fibre menționate

                              Acid formic și clorură de zinc

                              4.

                              Poliamidă sau nailon

                              Alte fibre menționate

                              Acid formic, 80% m/m

                              5.

                              Acetat

                              Alte fibre menționate

                              Alcool benzilic

                              6.

                              Triacetat sau polilactidă

                              Alte fibre menționate

                              Diclormetan

                              7.

                              Anumite fibre celulozice

                              Alte fibre menționate

                              Acid sulfuric, 75% m/m

                              8.

                              Fibre acrilice, anumite fibre modacrilice sau anumite clorofibre

                              Alte fibre menționate

                              Dimetilformamidă

                              9.

                              Anumite clorofibre

                              Alte fibre menționate

                              Sulfură de carbon/acetonă, 55,5/44,5 v/v

                              10.

                              Acetat

                              Alte fibre menționate

                              Acid acetic glacial

                              11.

                              Mătase, poliamidă sau nailon

                              Alte fibre menționate

                              Acid sulfuric, 75% m/m

                              12.

                              Iută

                              Fibre de origine animală menționate

                              Metoda conținutului de azot

                              13.

                              Polipropilenă

                              Alte fibre menționate

                              Xilen

                              14.

                              Anumite fibre

                              Alte fibre menționate

                              Metoda cu acid sulfuric concentrat

                              15.

                              Clorofibre, anumite fibre modacrilice, anumiți elastani, acetați, triacetați

                              Alte fibre menționate

                              Ciclohexanonă

                              16.

                              Melamină

                              Alte fibre menționate

                              Acid formic fierbinte, 90% m/m

                  2.

                  Punctul 1.2 din metoda nr. 1 se înlocuiește cu următorul text:

                              „2.

                              lână (1), păr de origine animală (2 și 3), mătase (4), bumbac (5), in (7), cânepă (8), iută (9), abaca (10), alfa (11), fibră din coajă de nucă de cocos (12), sorg (13), ramie (14), sisal (15), cupro (21), fibre modale (22), fibre proteinice (23), viscoză (25), fibre acrilice (26), poliamidă sau nailon (30), poliester (35), polipropilenă (37), elastomultiester (46), elastolefină (47), melamină (48) și bicomponentă de polipropilenă/poliamidă (49).

                        Metoda nu se aplică în niciun caz fibrelor de acetat care au fost dezacetilate la suprafață.”

                  3.

                  Punctul 1.2 din metoda nr. 2 se înlocuiește cu următorul text:

                              „2.

                              bumbac (5), cupro (21), viscoză (25), acrilică (26), clorofibre (27), poliamidă sau nailon (30), poliester (35), polipropilenă (37), elastan (43), fibră de sticlă (44), elastomultiester (46), elastolefină (47), melamină (48) și bicomponentă de polipropilenă/poliamidă (49).

                        Dacă sunt prezente mai multe fibre de tip proteinic, prin această metodă se determină cantitatea totală, dar nu și cantitățile lor individuale.”

                  4.

                  Metoda nr. 3 se modifică după cum urmează:

                              (a)

                              titlul se înlocuiește după cum urmează:

                                 „VISCOZĂ, CUPRO SAU ANUMITE TIPURI DE FIBRE MODALE ȘI ALTE FIBRE MENȚIONATE

                                 (Metoda cu acid formic și clorură de zinc)”

                              (b)

                              punctul 1.2 se înlocuiește cu următorul text:

                                          „2.

                                          bumbac (5), polipropilenă (37), elastolefină (47) și melamină (48).

                                    Dacă se constată prezența vreunei fibre modale, trebuie făcută o analiză preliminară pentru a verifica dacă aceasta este solubilă în reactivul chimic.
                              Metoda nu se aplică amestecurilor în care bumbacul a suferit o degradare chimică importantă și nici în cazurile în care fibrele de viscoză sau cupro au devenit incomplet solubile datorită prezenței anumitor coloranți sau a unor agenți de finisare care nu pot fi îndepărtați complet.”;

                              (c)

                              punctul 5 se înlocuiește cu următorul text:
                              „5.   CALCULAREA ȘI EXPRIMAREA REZULTATELOR
                              Se calculează rezultatele conform descrierii din instrucțiunile generale. Valoarea lui «d» este 1,00, cu excepția bumbacului, pentru care «d» este 1,02 și a melaminei, pentru care «d» este 1,01.”

                  5.

                  Metoda nr. 5 se modifică după cum urmează:

                              (a)

                              titlul se înlocuiește după cum urmează:

                                 „ACETAT ȘI ALTE FIBRE MENȚIONATE

                                 (Metoda cu alcool benzilic)”

                              (b)

                              punctul 1.2 se înlocuiește cu următorul text:

                                          „2.

                                          triacetat (24), polipropilenă (37), elastolefină (47), melamină (48) și bicomponentă de polipropilenă/poliamidă (49).”

                  6.

                  Metoda nr. 6 se modifică după cum urmează:

                              (a)

                              titlul se înlocuiește după cum urmează:

                                 „TRIACETAȚI SAU POLILACTIDĂ ȘI ALTE FIBRE MENȚIONATE

                                 (Metoda cu diclormetan)”

                              (b)

                              punctul 1.2 se înlocuiește cu următorul text:

                                          „2.

                                          lână (1), păr de origine animală (2 și 3), mătase (4), bumbac (5), cupro (21), fibre modale (22), viscoză (25), acrilic (26), poliamidă sau nailon (30), poliester (35), polipropilenă (37), fibră de sticlă (44), elastomultiester (46), elastolefină (47), melamină (48) și bicomponentă de polipropilenă/poliamidă (49).

                                 Notă

                              Fibrele de triacetat care, în urma finisării, au suferit o hidroliză parțială încetează să mai fie perfect solubile în acest reactiv. În astfel de cazuri, metoda nu se aplică.”

                  7.

                  Metoda nr. 7 se modifică după cum urmează:

                              (a)

                              titlul se înlocuiește după cum urmează:

                                 „ANUMITE FIBRE CELULOZICE ȘI ALTE FIBRE MENȚIONATE

                                 (Metoda care folosește acid sulfuric 75 % m/m)”

                              (b)

                              punctul 1.2 se înlocuiește cu următorul text:

                                          „2.

                                          poliester (35), polipropilenă (37), elastomultiester (46), elastolefină (47) și bicomponentă de polipropilenă/poliamidă (49).”;

                              (c)

                              punctul 5 se înlocuiește cu următorul text:
                              „5.   CALCULAREA ȘI EXPRIMAREA REZULTATELOR
                              Se calculează rezultatele conform descrierii din instrucțiunile generale. Valoarea lui «d» este 1,00, cu excepția bicomponentei de polipropilenă/poliamidă, pentru care «d» este 1,01.”

                  8.

                  Punctul 1.2 din metoda nr. 8 se înlocuiește cu următorul text:

                              „2.

                              lână (1), păr de origine animală (2 și 3), mătase (4), bumbac (5), cupro (21), fibre modale (22), viscoză (25), poliamidă sau nailon (30), poliester (35), polipropilenă (37), elastomultiester (46), elastolefină (47), melamină (48) și bicomponentă de polipropilenă/poliamidă (49).

                        Este în egală măsură aplicabilă la fibrele acrilice și anumite fibre modacrilice, tratate cu coloranți premetalizați dar nu celor vopsite cu coloranți cromatabili aplicați postvopsire.”

                  9.

                  Punctul 1.2 din metoda nr. 9 se înlocuiește cu următorul text:

                              „2.

                              lână (1), păr de origine animală (2 și 3), mătase (4), bumbac (5), cupro (21), fibre modale (22), viscoză (25), fibre acrilice (26), poliamidă sau nailon (30), poliester (35), polipropilenă (37), fibră de sticlă (44), elastomultiester (46), melamină (48) și bicomponentă de polipropilenă/poliamidă (49).

                        Atunci când conținutul de lână sau mătase din amestec depășește 25 %, trebuie aplicată metoda nr. 2.
                  Atunci când conținutul de poliamidă sau nailon din amestec depășește 25 %, trebuie aplicată metoda nr. 4.”

                  10.

                  Metoda nr. 10 se modifică după cum urmează:

                              (a)

                              titlul se înlocuiește după cum urmează:

                                 „ACETAT ȘI ALTE FIBRE MENȚIONATE

                                 (Metoda care folosește acid acetic glacial)”

                              (b)

                              punctul 1.2 se înlocuiește cu următorul text:

                                          „2.

                                          anumite clorofibre (27), și anume fibre de policlorură de vinil, indiferent dacă au fost post-clorurate sau nu, polipropilenă (37), elastolefină (47), melamină (48) și bicomponentă de polipropilenă/poliamidă (49).”

                  11.

                  Metoda nr. 11 se modifică după cum urmează:

                              (a)

                              titlul se înlocuiește după cum urmează:

                                 „MĂTASE SAU POLIAMIDĂ ȘI ALTE FIBRE MENȚIONATE

                                 (Metoda care folosește acid sulfuric 75 % m/m)”

                              (b)

                              punctul 1 se înlocuiește cu următorul text:
                              „1.   DOMENIUL DE APLICARE
                              Această metodă se aplică, după îndepărtarea materialelor nefibroase, amestecurilor binare de:

                                          1.

                                          mătase (4) sau poliamidă sau nailon (30)
                                          cu:

                                          2.

                                          lână (1), păr de origine animală (2 și 3), polipropilenă (37), elastolefină (47), melamină (48) și bicomponentă de polipropilenă/poliamidă (49)”;

                              (c)

                              punctul 2 se înlocuiește cu următorul text:
                              „2.   PRINCIPIU
                              Mătasea sau fibra de poliamidă sau nailon se dizolvă cu acid sulfuric 75 % m/m pornind de la o masă cunoscută a amestecului în stare uscată.
                              Reziduul se colectează, se spală, se usucă și se cântărește. Masa acestuia, corectată dacă este necesar, se exprimă ca procent din masa uscată a amestecului de fibre. Procentul de mătase sau poliamidă sau nailon uscat se calculează prin diferență.”

                              (d)

                              punctul 4 se înlocuiește cu următorul text:
                              „4.   MOD DE LUCRU
                              Se urmează procedura descrisă în instrucțiunile generale și se continuă după cum urmează:

                                          La epruveta conținută într-un vas conic cu dop de sticlă cu o capacitate de minimum 200 ml, se adaugă 100 ml de acid sulfuric 75 % m/m pentru fiecare gram de epruvetă și se pune dopul. Se agită viguros vasul și se ține la temperatura camerei timp de 30 minute. Se agită pentru ultima dată și apoi se lasă în repaus timp de 30 minute. Se agită încă o dată și se filtrează conținutul vasului cu creuzetul filtrant cântărit în prealabil. Se spală resturile de fibre din vas cu 75 % reactiv pe bază de acid sulfuric. Se spală reziduul din creuzet succesiv cu 50 ml de reactiv pe bază de acid sulfuric diluat, 50 ml apă și 50 ml soluție diluată de amoniac. De fiecare dată, se lasă fibrele să stea în contact cu lichidul câte cca. 10 minute înainte de filtrarea la vid. În final se clătește cu apă, lăsând fibrele în contact cu apa timp de 30 minute. Se videază creuzetul, se usucă creuzetul cu reziduu, se răcește și se cântărește.

                                          În cazul amestecurilor binare de poliamidă cu bicomponentă de polipropilenă/poliamidă, după filtrarea fibrelor printr-un creuzet filtrant cântărit în prealabil și înainte de aplicarea procedurii de spălare descrise, se spală de două ori reziduul din creuzetul filtrant, de fiecare dată cu 50 de ml de reactiv pe bază de acid sulfuric 75%.”;

                              (e)

                              punctele 5 și 6 se înlocuiesc cu următorul text:
                              „5.   CALCULAREA ȘI EXPRIMAREA REZULTATELOR
                              Se calculează rezultatele conform descrierii din instrucțiunile generale. Valoarea lui «d» este 1,00, cu excepția lânei, pentru care «d» este 0,985, a bicomponentei de polipropilenă/poliamidă, pentru care «d» este 1,005 și a melaminei, pentru care «d» este 1,01.
                              6.   PRECIZIA
                              Pe un amestec omogen de materiale textile, limitele de încredere ale rezultatelor obținute prin această metodă nu sunt mai mari de ± 1 la un nivel de încredere de 95 %, cu excepția amestecurilor binare cu bicomponentă de polipropilenă/poliamidă, pentru care limitele de încredere ale rezultatelor obținute prin această metodă nu sunt mai mari de ± 2.”

                  12.

                  Metoda nr. 14 se modifică după cum urmează:

                              (a)

                              titlul se înlocuiește după cum urmează:

                                 „ANUMITE FIBRE ȘI ALTE FIBRE MENȚIONATE

                                 (Metoda care folosește acid sulfuric concentrat)”

                              (b)

                              punctul 1.2 se înlocuiește cu următorul text:

                                          „2.

                                          clorofibre (27) pe bază de homopolimeri de clorură de vinil, indiferent dacă au fost post-clorurate sau nu, polipropilenă (37), elastolefină (47), melamină (48) și bicomponentă de polipropilenă/poliamidă (49).

                                    Fibrele modacrilice în cauză sunt cele care dau o soluție limpede când sunt introduse în acid sulfuric concentrat (densitate relativă 1,84 la 20 °C).
                              Această metodă poate înlocui metodele nr. 8 și 9.”;

                              (c)

                              punctul 2 se înlocuiește cu următorul text:
                              „2.   PRINCIPIU
                              Constituentul, altul decât clorofibra, polipropilena, elastolefina, melamina sau bicomponenta de polipropilenă/poliamidă (fibrele menționate la punctul 1.1) se dizolvă cu acid sulfuric concentrat (densitate relativă 1,84 la 20°C), pornind de la o masă cunoscută a amestecului în stare uscată. Reziduul constând în clorofibră, polipropilenă, elastolefină, melamină sau bicomponentă de polipropilenă/poliamidă se colectează, se spală, se usucă și se cântărește; masa acestuia, corectată dacă este necesar, se exprimă ca procent din masa uscată a amestecului de fibre. Procentul celui de-al doilea constituent se calculează prin diferență.”;

                              (d)

                              punctul 5 se înlocuiește cu următorul text:
                              „5.   CALCULAREA ȘI EXPRIMAREA REZULTATELOR
                              Se calculează rezultatele conform descrierii din instrucțiunile generale. Valoarea lui «d» este 1,00, cu excepția melaminei și a bicomponentei de polipropilenă/poliamidă, pentru care «d» este 1,01.”

                  13.

                  Metoda nr. 16 se modifică după cum urmează:

                              (a)

                              titlul se înlocuiește după cum urmează:

                                 „MELAMINĂ ȘI ALTE FIBRE MENȚIONATE

                                 (Metodă cu acid formic fierbinte)”

                              (b)

                              punctul 1.2 se înlocuiește cu următorul text:

                                          „2.

                                          bumbac (5), aramidă (31) și polipropilenă (37).”

         (1)  Lista detaliată a fibrelor vizate de fiecare metodă.”


title: Directiva 2009/157/CE a Consiliului din 30 noiembrie 2009 privind animalele de reproducție de rasă pură din specia bovine (Text cu relevanță pentru SEE)

text:
               10.12.2009

               RO

               Jurnalul Oficial al Uniunii Europene

               L 323/1

      DIRECTIVA 2009/157/CE A CONSILIULUI

   din 30 noiembrie 2009
   privind animalele de reproducție de rasă pură din specia bovine
   (versiune codificată)
   (Text cu relevanță pentru SEE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social European (2),
   întrucât:

               (1)

               Directiva 77/504/CEE a Consiliului din 25 iulie 1977 privind animalele de reproducție de rasă pură din specia bovine (3) a fost modificată în mod substanțial de mai multe ori (4). Din motive de claritate și de eficiență, ar trebui să se codifice directiva menționată.

               (2)

               Producția de animale din specia bovină ocupă un loc foarte important în agricultura Comunității, iar rezultatele satisfăcătoare în acest domeniu depind în mare măsură de utilizarea animalelor de reproducție din rasă pură.

               (3)

               Existența unor disparități cu privire la rase și la standarde constituie un obstacol în calea schimburilor intracomunitare. In vederea eliminării acestor disparități și pentru a contribui astfel la creșterea productivității agriculturii în sectorul respectiv, ar trebui sa fie liberalizate schimburile intracomunitare cu animale de reproducție din rasă pură.

               (4)

               Statele membre ar trebui să aibă posibilitatea de a impune prezentarea certificatelor de pedigri întocmite în conformitate cu procedura comunitară.

               (5)

               Măsurile necesare pentru punerea în aplicare a prezentei directive ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5).

               (8)

               Prezenta directivă nu aduce atingere obligațiilor statelor membre privind termenele de transpunere în dreptul intern a directivelor menționate în anexa I partea B,

         ADOPTĂ PREZENTA DIRECTIVĂ:
   Articolul 1
   În sensul prezentei directive:

               (a)

               „animal de reproducție de rasă pură din specia bovine” înseamnă orice bovină inclusiv bivolii ai cărei părinți și bunici sunt înscriși sau înregistrați într-un registru genealogic al aceleiași rase și care este ea însăși fie înscrisă, fie înregistrată și poate fi înscrisă în acest registru genealogic;

               (b)

               „registru genealogic” înseamnă orice registru, arhivă sau bază de date:

                           (i)

                           care este ținut de o organizație sau asociație a crescătorilor recunoscută oficial de statul membru în care a fost constituită organizația sau asociația crescătorilor, sau de către un departament oficial al statului membru respectiv; și

                           (ii)

                           în care animalele de reproducție de rasă pură din specia bovine, dintr-o anumită rasă, sunt înscrise sau înregistrate, cu menționarea ascendenților lor.

         Articolul 2
   Statele membre se asigură că, din motive zootehnice, nu sunt interzise, restricționate sau împiedicate următoarele:

               (a)

               schimburile intracomunitare cu animale de reproducție de rasă pură din specia bovine;

               (b)

               schimburile intracomunitare cu material seminal, ovule si embrioni provenite de la animalele de reproducție de rasă pură din specia bovine;

               (c)

               crearea registrelor genealogice, în măsura în care corespund condițiilor stabilite în aplicarea articolului 6;

               (d)

               recunoașterea organizațiilor sau asociațiilor care țin registrele genealogice, în conformitate cu articolul 6; și

               (e)

               sub rezerva Directivei 87/328/CEE a Consiliului din 18 iunie 1987 privind acceptarea la reproducere a bovinelor reproducătoare de rasă pură (6), schimburile intracomunitare cu tauri destinați inseminării artificiale.

         Articolul 3
   Organizațiile sau asociațiile de crescători recunoscute oficial de un stat membru nu se pot opune înscrierii în registrele lor genealogice a animalelor de reproducție de rasă pură din specia bovine provenite dintr-un alt stat membru, cu condiția ca ele să îndeplinească normele stabilite în conformitate cu articolul 6.
   Articolul 4
   (1)   Statele membre întocmesc și mențin actualizată o listă de organisme, astfel cum sunt menționate la articolul 1 litera (b) punctul (i) care sunt recunoscute oficial în scopul întocmirii și menținerii registrelor genealogice pentru animale și o pun la dispoziția celorlalte state membre și a publicului.
   (2)   Se pot adopta norme detaliate pentru aplicarea unitară a alineatului (1), în conformitate cu procedura menționată la articolul 7 alineatul (2).
   Articolul 5
   Statele membre pot impune ca animalele de reproducție de rasă pură din specia bovine, precum și materialul seminal sau ovulele și embrionii care provin de la acestea, să fie însoțite, în schimburile intracomunitare, de un certificat de pedigri conform cu modelul stabilit în conformitate cu procedura menționată la articolul 7 alineatul (2), în special în ceea ce privește performanțele zootehnice.
   Articolul 6
   În conformitate cu procedura menționată la articolul 7 alineatul (2) se stabilesc următoarele:

               (a)

               metodele de monitorizare a performanței și de evaluare a valorii genetice a bovinelor;

               (b)

               criteriile pentru recunoașterea organizațiilor și asociațiilor de crescători;

               (c)

               criteriile pentru constituirea registrelor genealogice;

               (d)

               criteriile pentru înscrierea în registrele genealogice;

               (e)

               indicațiile care trebuie să figureze în certificatul de pedigri.

         Articolul 7
   (1)   Comisia este asistată de Comitetul zootehnic permanent instituit prin Decizia 77/505/CEE a Consiliului din 25 iulie 1977 de instituire a unui comitet zootehnic permanent (7).
   (2)   Atunci când se face trimitere la prezentul alineat, se aplică articolele 5 și 7 din Decizia 1999/468/CE.
   Termenul prevăzut la articolul 5 alineatul (6) din Decizia 1999/468/CE se stabilește la trei luni.
   Articolul 8
   Comisiei îi sunt comunicate de către statele membre textele principalelor dispoziții de drept intern adoptate în domeniul reglementat prin prezenta directivă.
   Articolul 9
   Directiva 77/504/CEE astfel cum a fost modificată prin actele menționate în anexa I partea A se abrogă fără a aduce atingere obligațiilor statelor membre cu privire la termenele de transpunere în dreptul intern a directivelor prevăzute în anexa I partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa II.
   Articolul 10
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Prezenta directivă se aplică de la 2 ianuarie 2010.
   Articolul 11
   Prezenta directivă se adresează statelor membre.

      Adoptată la Bruxelles, 30 noiembrie 2009.

            Pentru Consiliu

            Președintele

         S. O. LITTORIN

      (1)  Avizul din 20 octombrie 2009 (nepublicat încă în Jurnalul Oficial).

      (2)  Avizul din 15 iulie 2009 (nepublicat încă în Jurnalul Oficial).

      (3)  JO L 206, 12.8.1977, p. 8.

      (4)  A se vedea anexa I partea A.

      (5)  JO L 184, 17.7.1999, p. 23.

      (6)  JO L 167, 26.6.1987, p. 54.

      (7)  JO L 206, 12.8.1977, p. 11.

      ANEXA I

         Partea A

      Directiva abrogată și lista modificărilor ulterioare
      (menționate la articolul 9)

                  Directiva 77/504/CEE al Consiliului
                  (JO L 206, 12.8.1977, p. 8)

                  Directiva 79/268/CEE al Consiliului
                  (JO L 62, 13.3.1979, p. 5)

                  Actul de Aderare din 1979, punctul II.A.65 din anexa I
                  (JO L 291, 19.11.1979, p. 64 și 85)

                  Directiva 85/586/CEE al Consiliului
                  (JO L 372, 31.12.1985, p. 44)

                  Exclusiv articolul 4

                  Regulamentul (CEE) nr. 3768/85 al Consiliului
                  (JO L 362, 31.12.1985, p. 8)

                  Exclusiv punctul 46 din anexa

                  Directiva 91/174/CEE al Consiliului
                  (JO L 85, 5.4.1991, p. 37)

                  Exclusiv articolul 3

                  Directiva 94/28/CE al Consiliului
                  (JO L 178, 12.7.1994, p. 66)

                  Exclusiv articolul 11

                  Actul de Aderare din 1994, punctul V.F.I.A.60 din anexa I
                  (JO C 241, 29.8.1994, p. 155)

                  Regulamentul (CE) nr. 807/2003 al Consiliului
                  (JO L 122, 16.5.2003, p. 36)

                  Exclusiv punctul 23 din anexa III

                  Directiva 2008/73/CE a Consiliului
                  (JO L 219, 14.8.2008, p. 40)

                  Exclusiv articolul 2

         Partea B

      Termene de transpunere în dreptul intern
      (menționate la articolul 9)

                  Directiva

                  Termene de transpunere în dreptul intern

                  77/504/CEE

                  1 ianuarie 1979, cu excepția articolului 7
                  Pentru a se conforma articolului 7, în ceea ce privește fiecare dintre domeniile pe care le reglementează: la aceleași date la care statele membre trebuie să se conformeze dispozițiilor corespunzătoare aplicabile în schimburile intracomunitare, în special deciziilor adoptate succesiv în aplicarea articolului 6.

                  85/586/CEE

                  1 ianuarie 1986

                  91/174/CEE

                  31 decembrie 1991

                  94/28/CE

                  1 iulie 1995

                  2008/73/CE

                  1 ianuarie 2010

      ANEXA II

         Tabel de corespondență

                  Directiva 77/504/CEE

                  Prezenta Directivă

                  Articolul 1 litera (a)

                  Articolul 1 litera (a)

                  Articolul 1 litera (b) prima și a doua liniuță

                  Articolul 1 litera (b) punctele (i) și (ii)

                  Articolul 2 primul paragraf prima până la a cincea liniuță

                  Articolul 2 literele (a)-(e)

                  Articolul 2 al doilea paragraf

                  —

                  Articolul 3

                  —

                  Articolul 4

                  Articolul 3

                  Articolul 4a

                  Articolul 4

                  Articolul 5

                  Articolul 5

                  Articolul 6 alineatul (1) prima până la a cincea liniuță

                  Articolul 6 literele (a)-(e)

                  Articolul 6 alineatul (2)

                  —

                  Articolul 8 alineatele (1) și (2)

                  Articolul 7 alineatele (1) și (2)

                  Articolul 8 alineatul (3)

                  —

                  —

                  Articolul 8

                  Articolul 9

                  —

                  —

                  Articolul 9

                  —

                  Articolul 10

                  Articolul 10

                  Articolul 11

                  —

                  Anexa I

                  —

                  Anexa II


title: Directiva 2003/76/CE a Comisiei din 11 august 2003 de modificare a Directivei 70/220/CEE a Consiliului referitoare la măsurile preconizate împotriva poluării aerului cu emisiile poluante ale autovehiculelorText cu relevanță pentru SEE.

text:
               13/Volumul 40

               RO

               Jurnalul Ofícial al Uniunii Europene

               103

         32003L0076

               L 206/29

               JURNALUL OFÍCIAL AL UNIUNII EUROPENE

      DIRECTIVA 2003/76/CE A COMISIEI

   din 11 august 2003
   de modificare a Directivei 70/220/CEE a Consiliului referitoare la măsurile preconizate împotriva poluării aerului cu emisiile poluante ale autovehiculelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Regulamentul (CE) nr. 807/2003 (2) în special articolul 13 alineatul (2) al celei dintâi,
   având în vedere Directiva 70/220/CEE a Consiliului din 20 martie 1970 privind apropierea legislațiilor statelor membre referitoare la măsurile preconizate împotriva poluării aerului cu emisii de la autovehicule (3), astfel cum a fost modificată ultima dată prin Directiva 2002/80/CE a Comisiei (4) în special articolul 5,
   întrucât:

               (1)

               Directiva 70/220/CEE este una din directivele speciale care stau la baza procedurii de omologare CE de tip stabilită de Directiva 70/156/CEE.

               (2)

               Directiva 70/220/CEE, astfel cum a fost modificată prin Directiva 2002/80/CE, a introdus cerințe specifice referitoare la omologarea de tip a vehiculelor cu bicarburație și monocarburație alimentate cu gaze, în ceea ce privește sistemele de diagnostic la bord (DLB). De asemenea, a introdus dispoziții pentru omologarea de tip, pentru o perioadă limitată, a sistemelor DLB ale vehiculelor alimentate cu combustibil gazos, care prezintă defecte minore. Este necesar să se completeze aceste dispoziții cu măsuri tehnice suplimentare de reglementare a transmisiei semnalelor de diagnostic, cu scopul de a preveni apariția unei bariere în calea comerțului dezvoltat pe baza anumitor tehnologii DLB recent elaborate pentru vehiculele alimentate cu combustibil gazos, care respectă în toate celelalte privințe cerințele Directivei 70/220/CEE.

               (3)

               Directiva 70/220/CEE, astfel cum a fost modificată prin Directiva 2002/80/CE, a introdus, de asemenea, cerințe specifice referitoare la omologarea CE de tip a reactorilor catalitici de înlocuire. Aceste cerințe trebuie adaptate astfel încât un reactor catalitic de înlocuire să poată fi omologat ca unitate tehnică separată în temeiul faptului că este de același tip ca și un reactor catalitic original sau ca și un reactor catalitic de înlocuire original pentru care omologarea a fost deja acordată.

               (4)

               În consecință, Directiva 70/220/CEE trebuie modificată.

               (5)

               Măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic, înființat prin Directiva 70/156/CEE,

         ADOPTĂ PREZENTA DIRECTIVĂ:
   Articolul 1
   Anexele XI și XIII la Directiva 70/220/CEE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 4 septembrie 2004, actele cu putere de lege și actele administrative necesare pentru a se conforma prezentei directive. Comisiei îi sunt comunicate de îndată de statele membre textele acestor dispoziții, precum și un tabel de corespondență între acestea și prezenta directivă.
   Statele membre aplică aceste dispoziții începând cu 4 septembrie 2004.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 11 august 2003.

            Pentru Comisie,

         Erkki LIIKANEN

            Membru al Comisiei

      (1)  JO L 42, 23.2.1970, p. 1.

      (2)  JO L 122, 16.5.2003, p. 36.

      (3)  JO L 76, 6.4.1970, p. 1.

      (4)  JO L 291, 28.10.2002, p. 20.
   ANEXĂ
   Anexele XI și XIII la Directiva 70/220/CEE se modifică după cum urmează:

               A.

               Anexa XI se modifică după cum urmează:

                           1.

                           Punctul 3.3.3.4 se înlocuiește cu următorul text:
                           3.3.3.4.   Dacă sunt active cu carburantul ales, alte componente ori sisteme ale sistemului de limitare a emisiilor sau cu componentele ori sistemele grupului propulsor care au legătură cu emisiile și sunt conectate la un computer, a căror defectare poate conduce la emisii în țeava de eșapament care să depășească limitele prevăzute la punctul 3.3.2;”.

                           2.

                           Punctul 4.5.2 se înlocuiește cu următorul text:
                           4.5.2.   Fără a aduce atingere cerințelor de la punctul 6.6 din apendicele 1 la prezenta anexă și la cererea producătorului, autoritatea de omologare de tip acceptă următoarele deficiențe, considerând că sunt satisfăcute cerințele din prezenta anexă din punctul de vedere al evaluării și transmiterii semnalelor de diagnostic:

                                       —

                                       transmiterea de semnale de diagnostic pentru carburantul utilizat la o singură adresă sursă,

                                       —

                                       evaluarea unui set de semnale de diagnostic pentru ambele tipuri de carburant (corespunzător evaluării vehiculelor cu monocarburație alimentate cu carburant gazos, indiferent de carburantul utilizat),

                                       —

                                       selectarea unui set de semnale de diagnostic (asociate cu unul din cele două tipuri de carburant) la acționarea comutatorului de carburant,

                                       —

                                       evaluarea și transmiterea unui set de semnale de diagnostic pentru ambii carburanți în computerul care controlează funcționarea cu benzină, indiferent de carburantul utilizat. Computerul care controlează alimentarea cu gaz va evalua și va transmite semnalele de diagnostic privitoare la sistemul de carburant gazos și va stoca istoricul situației carburantului.

                                 Producătorul poate solicita și alte opțiuni, care se acordă la latitudinea autorității de omologare.”.

                           3.

                           În apendicele 1, punctul 6.6 se înlocuiește cu următorul text:
                           Cerințe specifice privind transmiterea semnalelor de diagnostic de la vehicule cu bicarburație alimentate cu carburant gazos
                           6.6.1.   Pentru vehiculele cu bicarburație alimentate cu carburant gazos la care semnalele specifice ale diferitelor sisteme de alimentare sunt stocate în același computer, semnalele de diagnostic pentru funcționarea cu benzină și pentru funcționarea cu gaz sunt evaluate și transmise independent unele de altele.
                           6.6.2.   Pentru vehiculele cu bicarburație alimentate cu carburant gazos la care semnalele specifice ale diferitelor sisteme de alimentare sunt stocate în computere separate, semnalele de diagnostic pentru funcționarea cu benzină și pentru funcționarea cu gaz sunt evaluate și transmise de la computerul specific carburantului respectiv.
                           6.6.3.   La comanda unui instrument de diagnostic, semnalele de diagnostic pentru vehicul în cazul funcționării cu benzină se transmit la o adresă sursă, iar semnalele de diagnostic pentru vehicul în cazul funcționării cu gaz se transmit la o altă adresă sursă. Folosirea adreselor sursă este descrisă în ISO DIS 15031-5 «Vehicule rutiere – comunicarea între vehicule și echipamentele externe de încercări pentru diagnostice privind emisiile – Partea 5: Servicii de diagnostic privind emisiile», din 1 noiembrie 2001.”.

               B.

               În anexa XIII, se adaugă punctul 4.4, cu următorul conținut:
               4.4.   Dacă solicitantul unei omologări de tip poate demonstra autorității de omologare sau serviciului tehnic că reactorul catalitic de înlocuire este de un tip menționat la punctul 1.10 din apendicele la anexa X la prezenta directivă, acordarea certificatului de omologare de tip nu depinde de verificarea conformității cu cerințele specificate la punctul 6.”.